রবীন্দ্রভবন মহাফেজখানা ও গ্রন্থাগারে লোকবলের স্বল্পতার কারণেই সম্ভবত চিঠিপত্র সম্পাদনা-প্রকাশনার ধীরগতি। চিঠিপত্র ও অন্যান্য রচনাবলি সংকলন ও সম্পাদনায় ব্রতী হয়েছিলেন পুলিনবিহারী সেন, কানাই সামন্ত, শোভনলাল গঙ্গোপাধ্যায়, চিত্তরঞ্জন দেব, জগদিন্দ্র ভৌমিক, শঙ্খ ঘোষ, সুবিমল লাহিড়ী, প্রশান্তকুমার পাল, অনাথনাথ দাস প্রমুখ। সাধনা মজুমদার, ভবতোষ দত্ত, নিরঞ্জন সরকার, দেবীপ্রসাদ বন্দ্যোপাধ্যায়, সুতপা ভট্টাচার্য, গোপালচন্দ্র রায়, সমীর সেনগুপ্ত, অমিত্রসূদন ভট্টাচার্য, গৌরচন্দ্র সাহা, শোভন সোম, সাগর মিত্র, কুণাল সিংহ প্রমুখ চিঠিপত্রের বিভিন্ন খ- সংকলন ও সম্পাদনা করেছেন। বিশ্বভারতী বিশ্ববিদ্যালয়, বিদ্যাভবন ও পাঠভবনের শিক্ষকদের সংকলন কাজে নিয়োজিত করা হয়নি বা যায়নি। রচনাবলীর প্রথম খণ্ড সংকলিত য়ুরোপ-প্রবাসীর পত্র (১২৮৮ বঙ্গাব্দ) ব্যক্তিগত চিঠি নয়; ভারতী-সম্পাদক দ্বিজেন্দ্রনাথ ঠাকুরকে প্রেরিত ভ্রমণকাহিনির ধরনে লেখা নটি দীর্ঘ পত্রনিবন্ধ ওই সংগ্রহ। বাংলায় প্রথম চলতি ভাষায় রচিত বলে ওই পত্রাবলি বিশেষ তাৎপর্যবহ। চিঠির ভাষা-বিষয়ে কবি নিজেই বলেছেন :